Mila Salterain

Mila Salterain Jainaga (Durango, Bizkaia, 1955eko azaroaren 24a) euskal idazlea da.

Biografia 

Mila Salterain Jainaga Durangon jaio zen. Berak hogei urte zituela Abadiñora joan ziren bizitzera Salterain-Jainagatarrak.Euskara eta gaztelaniaz gain, alemana eta frantsesa ikasten ere saiatu da.
Etxean entzundakoak eraginda gaztetatik erakarri zuen bere inguruko historiak, kulturak eta lexikoak. Inguruko, Abadiñoko, toponimia eta lexikoa jasotzen ekin dio urteetan, auzolanean. Lanaren emaitza argitaratu ere egin du.
Itzulpengintzan ere ekarpenak egin ditu, alemanetik testuak itzuliz.

Lanak

Narrazioa 

 Erresumaren ilunsentia (2014, Txalaparta).
 Azeri-dantza (2017, Txalaparta).
 Sasiola (2020, Alberdania).

Itzulpenak 

 Europa Vasconica Europa Semitica. Theo-Vennemann-Mila Salterain, Dagmar Reuter, Arrate Mardaras, Iñaki Gaminde. (2010)
 Flauta magikoa. Wolfgang Amadeus Mozart. Emanuel Schikaneder-en libretoa. José Mª Solagaistua eta Mila Salterain.

Bestelakoak 

 Abadiñoko lexikoa. Gaminde, Iñaki & Mila Salterain. (1991)
 Abadiñoko Toponimia. Auzolanean. Mila Salterainen gidaritzapean (2010)

Sariak 
 Abadiñoko toponimia berreskuratzeko egindako lana eskertzeko “Sari berezia” eman zion Abadiñoko udalak. (2011)

Erreferentziak

Kanpo estekak 
 Mila Salterain Literaturaren zubitegian

Bizkaiko idazleak
Durangarrak
Emakume idazleak